Predkladacia správa

	Predkladaný materiál bol vypracovaný na základe uznesenia vlády SR č. 213 z 8.3.2006 bod C.1.

	Správa predstavuje ucelený prehľad a hodnotenie pôsobenia SR v kontexte vývoja medzinárodných vzťahov v roku 2006 a s tým súvisiacich zrealizovaných kľúčových aktivít zahraničnej politiky SR. Vo svojom jadre obsahuje hodnotenie priorít SR v zahraničnopolitickej oblasti ako boli definované v Programovom vyhlásení vlády SR a príloha dokresľuje celkový obraz výkonu zahraničnej politiky v roku 2006.

Materiál nezakladá finančné, ekonomické a environmentálne vplyvy, ani vplyv na zamestnanosť a podnikateľské prostredie.